EkBass/fiwiki-20250220-pages-articles huggingface dataset:
Joe Bugner

József Kreul "Joe" Bugner (13. maaliskuuta 1950 Szőreg, Unkari) on entinen raskaan sarjan nyrkkeilijä, jolla on Unkarin, Yhdistyneen kuningaskunnan ja Australian kolmoiskansalaisuus. Hän hallitsi uransa aikana raskaan sarjan EBU:n mestaruutta kahdesti ja nousi myös Britannian ja Australian liittojen valtakunnalliseksi mestariksi. Lisäksi hän oli haastajana nyrkkeilyn maailmanmestari Muhammad Alia vastaan käydyssä titteliottelussa vuonna 1975, mutta hävisi pisteillä. Vuonna 1998 Bugner voitti James Smithin ristiriitaisen tunnustuksen saaneessa WBF:n maailmanmestaruusottelussa, mikä teki hänestä 49 vuotta ja 110 päivää vanhana kaikkien aikojen vanhimman raskaan sarjan maailmanmestarin.Apu, Joe: Why I want my name in Guinness World Records . Daily Sun 21.1.2006. Viitattu 18.10.2010. == Lähteet == Luokka:Australialaiset nyrkkeilijät Luokka:Brittiläiset nyrkkeilijät Luokka:Vuonna 1950 syntyneet Luokka:Elävät henkilöt
Billy Gilbert

Billy Gilbert (oik. William Gilbert Baron 12. syyskuuta 1894 Louisville, Kentucky - 23\. syyskuuta 1971 Hollywood, Kalifornia) oli yhdysvaltalainen näyttelijä ja koomikko. Hänen tavaramerkkinään oli kyky pystyä aivastamaan koska tahansa, ja hän antoikin äänensä Nuhanenälle Disneyn animaatioelokuvassa Lumikki ja seitsemän kääpiötä vuonna 1937. Lisäksi hän antoi ääneensä Ville- jättiläiselle Disneyn piirroselokuvaan Pennitön ja suruton. Hän esiintyi kaikkiaan yli 200 elokuvassa, usein koomisissa luonnerooleissa tai tukemassa Ohukaisen ja Paksukaisen tapaisia tunnetumpia koomikoita. Hän näytteli myös marsalkka Herringin roolin Charles Chaplinin elokuvassa Diktaattori (1940). Gilbertillä on tähti Hollywood Walk of Famella. == Lähteet == == Aiheesta muualla== * Los Angeles Times - Hollywood Star Walk: Billy Gilbert Luokka:Vaudeville-esiintyjät Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Hollywood Walk of Fame Luokka:Vuonna 1894 syntyneet Luokka:Vuonna 1971 kuolleet
Alaskanlahti

Alaskanlahti () on Pohjois-Amerikan luoteisrannikolla sijaitseva lahti. Se rajautuu pohjoisessa Alaskan etelärannikkoon, lännessä Alaskan niemimaahan ja idässä Alexanderin saaristoon. Merialueen pinta-ala on 1 533 000 neliökilometriä. Lahden rantaviiva on kauttaaltaan karua metsää ja vuoristoseutua, ja sen varrella sijaitsee useita jäätiköitä, joista irronneita jäävuoria Alaskanvirta kuljettaa pois. Tunnetuimpia vuoria ovat Chugach, Kenai, Fairweather, ja St. Elias. Lahteen laskevista joista merkittävimpiä ovat Susitna ja Copper. Merialueen satamapaikkakuntia ovat Anchorage, Seward ja Pohjois-Amerikan pohjoisin jäätön satama Valdez. Valdez on Alaskan läpi johtavan öljyputken terminaali. Öljyä on löytynyt Cook Inletin seudulta ja Controller Bayn alta. Suuri osa Yhdysvaltain lounais- ja luoteisosien kausittaisista vesi- ja lumisateista on peräisin Alaskanlahdelta. Kuva:Springtime in the Gulf of Alaska (15656993711).jpg|Aqua-satelliitin kuva Alaskanlahden seudusta. Kuva:'Anchors Aweigh' - USS Anchorage leaves namesake port for first duty 130506-F-LX370-079.jpg|USS Anchorage Anchoragen edustalla. Kuva:Seward Alaska aerial view.jpg|Ilmakuva Sewardista. Kuva:Valdez Marine Terminal.jpg|Valdezissa toimiva Alaskan poikki kulkevan öljyputken öljyterminaali. ==Lähteet== == Aiheesta muualla == Luokka:Alaskan lahdet Luokka:Tyynenmeren lahdet Luokka:Seulonnan keskeiset artikkelit
Abdul Najeeb Qureshi

Mohammed Abdul Najeeb Qureshi (s. 25. helmikuuta 1988) on intialainen yleisurheilija, joka kilpailee pikajuoksussa. Hän pitää hallussaan maansa ennätystä 100 metrin juoksussa yhdessä Anil Kumarin kanssa ajallaan 10,30 sekuntia. Qureshi oli mukana maansa pronssia voittaneessa 4 × 100 metrin viestijoukkueessa Kansainyhteisön kisoissa 2010. Hän on voittanut myös kaksi mitalia Etelä-Aasian kisoista, kultaa 200 metriltä ja hopeaa 100 metriltä vuonna 2010. == Ennätykset == * 100 m: 10,30 s (2010) == Lähteet == Luokka:Intialaiset pikajuoksijat Luokka:Vuonna 1988 syntyneet Luokka:Elävät henkilöt
Niko Juntunen

Niko Juntunen (s. 25. helmikuuta 1972 Helsinki) on suomalainen entinen koripallovalmentaja. Koko pääsarjauransa HNMKY:n ja Pussihukkien valmentajana viettänyt Juntunen aloitti valmennusuransa vuonna 1987 Sykki ry:n junioreden valmentajana. Hän pääsi kansalliselle tasolle Helsingin NMKY:n miesten edustusjoukkueen valmentajaksi vuonna 1998. Kaudella 1998–1999 Juntunen valmensi HNMKY:n miesten edustusjoukkueen 1. divisioonan voittoon ja karsintojen kautta koripallon mestaruussarjaan.. Mestaruussarjaura päävalmentajana päättyi seuraavan (1999–2000) kauden 6–26 saldoon ja taustayhtiön konkurssiin. Tämän jälkeen Juntunen valmensi vielä seura joukkuetta 1. divisioonassa kolmeen otteeseen, saavutti kerran divisioonan kakkostilan sekä toimi kahteen otteeseen Pussihukkien apuvalmentajana miesten SM-sarjassa. == Valmentajaura == * 1998-1999 HNMKY miehet - päävalmentaja (1. divisioona) * 1999-2000 HNMKY miehet - päävalmentaja (mestaruussarja) * 2000-2001 Pussihukat miehet - apuvalmentaja (mestaruussarja) - päävalmentajana Pekka Salminen * 2001-2002 HNMKY miehet - päävalmentaja (2. divisioona) * 2002-2003 HNMKY miehet - päävalmentaja (1. divisioona) * 2003-2004 HNMKY miehet - päävalmentaja (1. divisioona) * 2004-2005 HNMKY miehet - päävalmentaja (1. divisioona) * 2005-2006 Pussihukat miehet - apuvalmentaja (mestaruussarja) - päävalmentajana Antti Papinaho == Lähteet == Luokka:Suomalaiset koripallovalmentajat Luokka:Vuonna 1972 syntyneet Luokka:Elävät henkilöt
Liettuan evankelis-luterilainen kirkko

Liettuan evankelis-luterilainen kirkko () on Liettuassa toimiva luterilainen kirkko. Sitä on vuodesta 1998 johtanut piispa Mindaugas Sabutis. Kirkko on Porvoon kirkkoyhteisön ja Luterilaisen maailmanliiton jäsen.Ekumenija , Liettuan evankelis-luterilainen kirkko. Viitattu 18.10.2010 Vuonna 2001 Liettuassa oli 19 637 evankelis-luterilaista.Population by religious confession, Liettuan tilastokeskus. Viitattu 18.10.2010 == Lähteet == ==Aiheesta muualla== *Liettuan evankelis-luterilaisen kirkon virallinen sivusto Luokka:Evankelis-luterilaiset kirkot Luokka:Kristinusko Liettuassa
Jamendo

Jamendo on vapaaksi lisensoidun musiikin jakeluun keskittynyt verkkosivusto ja musiikkiyhteisö. Kaikki Jamendossa tarjolla oleva musiikki on laillisesti ja vapaasti ladattavissa sekä käytettävissä ja edelleen jaeltavissa artistin valitseman Creative Commons- tai Free Art License -lisenssin ehtojen mukaisesti. Musiikkia jaellaan sivustolta MP3- ja Ogg Vorbis -muodoissa sekä suoratoistona että ladattavina tiedostoina, jälkimmäistä myös Bittorrentin kautta. Yksityiskäytön lisäksi Jamendolla on vuodesta 2009 alkaen ollut tarjolla ammattilaisille suunnattu Pro-ohjelma, jonka kautta sivustolla tarjolla olevaa musiikkia voi lisensoida korvausta vastaan kaupalliseen käyttöön tai julkisesti esitettäväksi. Lokakuussa 2010 Jamendosta oli ladattavissa kaikkiaan 39 976 eri albumia. Jamendo pitää kotipaikkanaan Luxemburgia, ja kansainvälinen sivusto on käytettävissä englannin ohella saksaksi, italiaksi, puolaksi, portugaliksi, espanjaksi ja venäjäksi. Sivustolla tuotantoaan voivat julkaista muusikot kaikkialta maailmasta. Pro- ohjelman ulkopuolella tuotantoa rahoitetaan käyttäjien muusikoille tekemin lahjoituksin ja mainostuloin. == Lähteet == Luokka:Musiikkisivustot
Nokia 6103

Nokia 6103 on Nokian valmistama matkapuhelin, joka julkaistiin vuonna 2006. Sen perustoiminnot ovat VGA kamera, 2 näyttöä, videonauhoitus, äänitys ja FM- radio. Nokia 6103:aa on 3 eri väriä: vaaleansininen, musta ja punainen. Nokia 6103 on melkein samanlainen kuin Nokia 6101, mutta värit ja toiminnot ovat hieman erilaiset. Nokia 6103:ssa on bluetooth, infrapuna ja tiedonsiirto. == Katso myös == * Luettelo Nokian tuotteista == Lähteet == == Aiheesta muualla == * Käyttöohje * Nokia 6103 - Tuki Luokka:Nokian matkapuhelimet Luokka:Vuoden 2006 matkapuhelimet
Jevgeni Dragunov

Jevgeni Fjodorovitš Dragunov (, 20. helmikuuta 1920 Iževsk – 4. elokuuta 1991 Iževskhttps://jdbcom.com/2017/02/20/pierre-boullet-evgeny-dragunov-joseph- walker-and-louis-riel-day/) oli venäläinen asesuunnittelija, joka tunnetaan parhaiten nimeään kantavasta SVD-tarkkuuskivääristä. == Lähteet == Luokka:Venäläiset keksijät Luokka:Asesuunnittelijat Luokka:Vuonna 1920 syntyneet Luokka:Vuonna 1991 kuolleet
Outoluhtakana

Outoluhtakana (Gallirallus sharpei) on rantakana, josta tunnetaan vain yksi näyte eli holotyyppi. Johann Büttikofer tallensi sen vuonna 1893 tuntemattomasta paikasta, mahdollisesti Indonesiasta. Kansainvälinen luonnonsuojeluliitto IUCN luokitteli outoluhtakanan aiemmin lajina puutteellisesti tunnetuksi (DD).BirdLife International Globally Threatened Forums (2008): Sharpe’s Rail no longer recognised taxonomically Nykyisin outoluhtakanaa pidetään yleisesti vain itkuluhtakanan (Gallirallus philippensis) värimuotona, eikä omana lajinaan.IUCN: Itkuluhtakana (Gallirallus philippensis) == Lähteet == == Aiheesta muualla == * Naturalis: Sharpe's Rail (sisältää kolmiulotteisen valokuvan näytteestä) Luokka:Rantakanat
Rappahannock

Rappahannock on itäisessä Virginiassa Yhdysvalloissa virtaava joki. Se on noin 296 kilometriä pitkä. Joki alkaa Chester Gapista Virginiasta ja laskee Chesapeakenlahteen. Luokka:Yhdysvaltain joet Luokka:Virginian maantiede Luokka:Chesapeakenlahteen laskevat vesistöt
Whitney Thompson

Whitney Thompson (s. 26. syyskuuta 1987) on yhdysvaltalainen malli. Thompson voitti Huippumalli haussa -ohjelman kymmenennen tuotantokauden. Thompson toimii Yhdysvaltain kansallisen syömishäiriöyhdistyksen lähettiläänä. ==Lähteet== Luokka:Yhdysvaltalaiset mallit Luokka:Vuonna 1987 syntyneet Luokka:Elävät henkilöt
Yrjö Verho

Yrjö Hjalmar Verho (2. lokakuuta 1901 Kärkölä – 22. joulukuuta 1992) oli suomalainen taidemaalari ja Taideteollisen oppilaitoksen yliopettaja. Verhon tuotantoon kuuluu muun muassa asetelmia ja maisemamaalauksia mutta myös abstrakteja sommitelmia. Verhon töitä oli ensi kertaa julkisesti esillä vuonna 1928 Suomen Taiteilijain vuosinäyttelyssä. Hän opiskeli Suomen taideyhdistyksen piirustuskoulussa vuosina 1925–1929. Verho toimi vuosina 1944–1969 Taideteollisen oppilaitoksen piirustuksen ja maalauksen opettajana ja yliopettajana, ja vuosina 1965–1968 hän oli oppilaitoksen vararehtori. Verho kirjoitti Taide-lehteen ja toimi myös lehden päätoimittajana vuosina 1964–1966. Verho sai toisen palkinnon Suomen taideyhdistyksen dukaattikilpailussa vuonna 1934, ja Pro Finlandia -mitali hänelle myönnettiin vuonna 1958. Verho oli yksi Tapiolan ateljeetalon varhaisimmista asukkaista. ==Seinämaalauksia== * "Leikkikentällä", 1951, Helsingin Yliopiston ihotautiklinikka * "Viininkorjuu", 1959, Oy Alko Ab, Helsinki ==Kirjallisuutta== * Ritva Haski 1989. Taidemaalari Yrjö Verhon tuotannon ääriviivat. Jyväskylän yliopisto, Pro gradu -tutkielma. ==Lähteet== *Yrjö Verho, Kuvataiteilijamatrikkeli *Elämää Nallenpolulla – Tapiolan ateljeetalo 50 vuotta -näyttely (archive.org) Luokka:Suomalaiset taidemaalarit Luokka:Pro Finlandia -palkitut Luokka:Vuonna 1901 syntyneet Luokka:Vuonna 1992 kuolleet
Daniel Keatings

Daniel Ryan Keatings (s. 4. tammikuuta 1990 Kettering) on brittiläinen telinevoimistelija ja Euroopan mestari. Keatings osallistui Pekingin kesäolympialaisiin 2008, ja oli parhaimmillaan hevosella kymmenes. Hän on ensimmäinen miesten moniottelussa MM-mitalin voittanut britti voitettuaan hopeaa Lontoon MM-kilpailuista 2009. Keatings joutui jäämään pois Montpellier’n Euroopan-mestaruuskilpailuista 2012 nilkkavamman vuoksi ja jäi valitsematta Britannian joukkueeseen Lontoon kesäolympialaisiin. Seuraavana vuonna hän voitti kultaa hevosella Moskovan Euroopan-mestaruuskilpailuissa. Kyseessä oli hänen toinen EM-kultansa, ensimmäisen hän voitti samalla telineellä Birminghamissa 2010. == Lähteet == * Saavutukset the-sports.org- sivustolla * Daniel Keatings – Sports-Reference.com === Viitteet === == Aiheesta muualla == * Keatingsin kotisivu Luokka:Brittiläiset telinevoimistelijat Luokka:Vuonna 1990 syntyneet Luokka:Elävät henkilöt
Nyrkkeilyn Euroopan-mestaruuskilpailut 1981

Vuoden 1981 nyrkkeilyn Euroopan-mestaruuskilpailut järjestettiin 2.–10. toukokuuta 1981 Tampereella, Hakametsän jäähallissa. Nämä järjestykseltään 24. kisat oteltiin 12 painoluokassa ja niihin osallistui 170 nyrkkeilijää 22 maasta. ==Mitalistit== Sarja Kultaa Hopeaa Pronssia Kevyt kärpässarja (48 kg) Ismail Mustafov Klaus-Dietmar Geilich Gerald Hawkins Šamir Shabilov Kärpässarja (51 kg) Petar Lessov Constantin Titoiu Jarmo Eskelinen Bogdan Maczuga Kääpiösarja (54 kg) Viktor Mirošnitšenko Sami Buzoli Dumitru Cipere Stefan Gertel Höyhensarja (57 kg) Richard Nowakowski Krysztof Kosedowski Robert Gönczi Serik Nurkazov Kevytsarja (60 kg) Viktor Rybakov Carlo Russolillo Vesa Wiik Frederic Geoffrey Kevyt välisarja (63,5 kg) Vasili Šišov Mirko Puzovic Nikolai Ganev Dieter Schwartz Välisarja (67 kg) Serik Konakbajev Karl-Heinz Krüger Tibor Molnar Vesa Koskela Kevyt keskisarja (71 kg) Aleksandr Koškin Miodrag Perunović Mihail Takov Imre Nemedi Keskisarja (75 kg) Juri Torbek Pedro van Raamsdonk Valentin Silaghi Zygmund Gosiewski Raskas keskisarja (81 kg) Aleksandr Krupin Georgica Donici Kurt Seiler Ondrei Pustai Raskassarja (91 kg) Aleksandr Jagubkin Jürgen Fanghänel Ion Cernat Vasili Bosakov Superraskassarja (yli 91 kg) Francesco Damiani Vjatšeslav Jakovlev Ulli Kaden Azis Salihu ==Mitalitaulukko== Sija Maa Kultaa Hopeaa Pronssia Yhteensä 1 8 1 2 11 2 2 0 3 5 3 1 3 2 6 4 1 1 0 2 5 0 3 1 4 6 0 2 3 5 7 0 1 2 3 8 0 1 0 1 9 0 0 3 3 10 0 0 2 2 0 0 2 2 12 0 0 1 1 0 0 1 1 0 0 1 1 0 0 1 1 Yhteensä 12 12 24 48 ==Suomen joukkue== Painoluokka Nyrkkeilijä Sijoitus 48 kg Antti Juntumaa Ei sijoittunut 51 kg Jarmo Eskelinen Pronssia 54 kg Markku Sarasto Ei sijoittunut 57 kg Markku Martikainen Ei sijoittunut 60 kg Vesa Wiik Pronssia 63,5 kg Joni Nyman Ei sijoittunut 67 kg Jari Nikkilä Ei sijoittunut 71 kg Topi Mikkola Ei sijoittunut 75 kg Tarmo Uusivirta Ei sijoittunut 81 kg Juha Hänninen Ei sijoittunut 91 kg Risto Grönroos Ei sijoittunut == Lähteet == * Mitä Missä Milloin 1982 Luokka:Nyrkkeilyn Euroopan-mestaruuskilpailut Luokka:Vuoden 1981 urheilu Euroopan-mestaruuskilpailut 1981 Luokka:Tampereen urheilutapahtumat
Goʻzal Xubbiyeva

Goʻzal Shavkatovna Xubbiyeva (s. 2. toukokuuta 1976) on uzbekistanilainen yleisurheilija, joka kilpailee pikajuoksussa. Hän edustaa seuratasolla italialaista CUS Bolognaa. Xubbiyeva on voittanut sekä Aasian kisoista että Aasian-mestaruuskilpailuista viisi mitalia. Hän on osallistunut olympialaisiin kolmesti, vuosina 2000-2008. Xubbiyeva ei kuitenkaan ole selviytynyt olympiafinaaliin millään matkalla. == Ennätykset == Lähde: IAAF * 100 m: 11,20 s (2007) * 200 m: 23,16 s (2004) == Lähteet == Luokka:Uzbekistanilaiset pikajuoksijat Luokka:Vuonna 1976 syntyneet Luokka:Elävät henkilöt
Easton

Easton tarkoittaa seuraavia: == Henkilöitä == * Easton Corbin (s. 1982), yhdysvaltalainen laulaja * George Easton (1883–1966), skotlantilainen liikemies ja urheilija * Sheena Easton (s. 1959), skotlantilainen laulaja == Maantieteessä == * Easton Helsinki, kauppakeskus Helsingissä * Easton, paikkakunta Yhdysvalloissa New Hampshiressa * Easton, paikkakunta Yhdysvalloissa Pennsylvaniassa == Muuta == * HMS Easton, Britannian kuninkaallisen laivaston alus * Easton Turnaus, vuosittainen Lahdessa järjestettävä jääkiekon harjoitusturnaus.
Jaycee Lee Dugardin sieppaus

Jaycee Lee Dugard (s. 3. toukokuuta, 1980) siepattiin 10. kesäkuuta 1991 hänen ollessaan 11-vuotias. Jaycee kidnapattiin autoon bussipysäkiltä South Lake Tahoessa, Kaliforniassa. Hän oli siepattuna 18 vuotta, ennen kuin pääsi vapaaksi. Dugard sai vankeusaikanaan kaksi lasta, Angelin (s. 1994) ja Starletin (s. 1997). ==Kaappauksen vuodet== Jaycee asui Garridojen takapihalla teltassa 18 vuotta. Nancy (s. 1955) ja Philip Garrido (s. 5. huhtikuuta 1951) pitivät Jayceeta kurjissa oloissa. Takapiha oli ahdas ja täynnä romuja. Philip raiskasi Jayceeta useita kertoja. Philip Garrido sanoi, että "perheen" tarina oli sydäntä lämmittävä, että hän oli muuttanut tapansa täysin ja että hän ja Nancy rakastavat "lapsiaan". Jayceen lapset itkivät, kun Garridot pidätettiin. ==Tuomiot== Phillip Garrido tuomittiin kesäkuussa 2011 yhteensä 431 vuodeksi vankeuteen. Nancy Garrido sai elinkautisen, jota hänen pitää istua vähintään 36 vuotta. ==Lähteet== ==Aiheesta muualla== Luokka:Ihmisryöstö Luokka:Rikokset Kaliforniassa Luokka:Vuoden 1991 rikokset
Echo

Echo tarkoittaa muun muassa seuraavia: * englanniksi, ranskaksi: echo = suom. kaiku * Ekho, kreikkalaisessa mytologiassa nymfi * Echo, saksalainen musiikkipalkinto * Echo, Nasan satelliitti * 60 Echo, päävyöhykkeen asteroidi * ECHO, Euroopan komission humanitaarisen avun ja pelastuspalvelun pääosasto * Echo, japanilainen työkalumerkki * Echo, Marion Dayren luoma yhdysvaltalainen Marvel Comicsin sarjakuvahahmoon perustuva televisiosarja * Amazon Echo, puheohjauksella toimiva kaiutin * Echo-luokka, kaksi Neuvostoliiton laivaston ydinsukellusveneluokkaa. == Musiikki == === Albumit === * Echo, Dave Burrellin albumi, 1969 * Echo (Hermhin albumi), 1995 * Echo, Leona Lewisin albumi, 2009 * Echo (Tom Petty and the Heartbreakersin albumi), 1999 * Echo, Vibraspheren albumi, 2000 === Kappaleet === * ”Echo”, R. Kellyn kappale vuodelta 2010 * ”Echo”, Lylloon kappale vuodelta 2013 * ”Echo”, Iru Khetšanovin kappale, Georgian edustaja Eurovision laulukilpailussa 2023 == Britannian kuninkaallinen laivasto == * HMS Echo (1758), 24-tykkinen kuudennen luokan alus * HMS Echo (1780), 18-tykkinen sluuppi * HMS Echo (1782), 16-tykkinen Echo-luokan sluuppi * HMS Echo (1809), 18-tykkinen Cruizer-luokan prikisluuppi * HMS Echo (1827), puinen siipiratasalus * HMS Echo (H23), E-luokan hävittäjä * HMS Echo (A70), Echo-luokan tutkimusalus * HMS Echo (H87), Echo-luokan vedentutkimusalus
Reginald Doherty

Reginald Frank "Reggie" Doherty (14. lokakuuta 1872 Surrey – 29. joulukuuta 1910 Kensington, Lontoo) oli englantilainen tennispelaaja ja olympiamitalisti. Hän voitti urallaan kolme olympiakultaa ja yhden pronssin. Kaksi kultamitalia Doherty voitti Pariisista 1900 ja kolmas kulta tuli Lontoosta 1908. Pariisissa Doherty voitti nelinpelin olympiakultaa Lawrence Dohertyn kanssa ja sekanelinpelin olympiakultaa Charlotte Cooperin kanssa. Lontoossa hän voitti jälleen olympiakultaa ulkoratojen nelinpelissä parinaan George Hillyard. Pari voitti loppuottelussa Josiah Ritchien ja James Parken 9–7, 7–5, 9–7. Olympiamitalien lisäksi Doherty voitti Wimbledonin tennisturnauksen kaksinpelin vuosina 1897, 1898, 1899 ja 1900. Nelinpelin hän voitti Wimbledonissa yhteensä kahdeksan kertaa, vuosina 1897, 1898, 1899, 1900, 1901, 1903, 1904 ja 1905. Yhdysvaltain avoimet hän voitti vuosina 1902 ja 1903. Reginald Doherty oli Lawrence Dohertyn vanhempi veli. Molemmat veljekset hyväksyttiin International Tennis Hall of Fameen vuonna 1980. == Lähteet == == Aiheesta muualla == Luokka:Brittiläiset tennispelaajat Luokka:Brittiläiset olympiavoittajat Luokka:Vuonna 1872 syntyneet Luokka:Vuonna 1910 kuolleet
Anne Keenan-Buckley

Anne "Ann" Keenan-Buckley (s. 7. tammikuuta 1962 Laois) on irlantilainen entinen yleisurheilija, joka kilpaili kestävyysjuoksussa. Hän voitti pronssia lyhyen matkan juokkuekilpailusta maastojuoksun MM-kisoissa 2002. Keenan- Buckley sai arvokisamitalin vielä 41-vuotiaana, kun hän oli mukana maansa hopealle sijoittuneessa joukkueessa EM-kisoissa 2003. Keenan-Buckley osallistui olympialaisiin kerran, vuonna 1988. Tuolloin hän oli mukana 3 000 metrin juoksussa, mutta ei selvinnyt finaaliin saakka. Keenan-Buckley on kahden lapsen äiti. == Ennätykset == * 3 000 m: 9.00,88 (1988) == Lähteet == Luokka:Irlantilaiset maastojuoksijat Luokka:Irlantilaiset kestävyysjuoksijat Luokka:Vuonna 1962 syntyneet Luokka:Elävät henkilöt
Witold

Witold on pääasiassa Puolassa käytetty miehen etunimi. Tunnettuja Witold- nimisiä henkilöitä ovat: * Witold Baran (1939–2020), puolalainen keskimatkojen juoksija * Witold Gombrowicz (1904–1969), puolalainen kirjailija * Witold Kiełtyka (1984–2007), puolalainen death metal -muusikko * Witold Lutosławski (1913–1994), puolalainen säveltäjä * Witold Małcużyński (1914–1977), puolalainen pianisti * Witold Pilecki (1901–1948), puolalainen vastarintataistelija ja sotilas * Witold Rowicki (1914–1989), puolalainen kapellimestari * Witold Szalonek (1927–2001), puolalainen säveltäjä * Witold Waszczykowski (s. 1957), puolalainen poliitikko ja europarlamentaarikko * Witold Woyda (1939–2008), puolalainen miekkailija ja olympiavoittaja * Witold Zagórski (1930–2016), puolalainen koripalloilija. Luokka:Etunimet
Thomas Pöck

Thomas Dietmar Pöck (s. 2. joulukuuta 1981 Klagenfurt, Itävalta) on itävaltalainen jääkiekkoilija, pelipaikaltaan puolustaja. Hän siirtyi kaudeksi 2012–2013 NHL-joukkue Colorado Avalancheen. Hän on pelannut urallaan 118 ottelua NHL:ssä. ==Ura== Pöck aloitti uransa kotimaassaan EC KAC -joukkueessa. Hän debytoi Itävallan pääsarjassa kaudella 1998–1999, jolloin hän pelasi seurassa 31 runkosarjaottelua. Hän pelasi seurassa vielä seuraavalla kaudella 15 ottelussa Itävallan pääsarjassa ja 33 ottelussa Alppiliigan seuraajassa International Ice Hockey Leaguessa. Kaudeksi 2000–2001 Pöck siirtyi NCAA:n alaiseen yliopistosarjaan Hockey Eastiin Massachusettsin yliopiston joukkueeseen. Hän pelasi Massachusettsissa neljä kautta. Kaudella 2002–2003 Pöck valittiin Hockey Eastin kakkostähdistökentälliseen ja seuraavalla kaudella hänet valittiin sarjan ykköstähdistöön. Keväällä 2004 Pöck teki sopimuksen NHL-joukkue New York Rangersin kanssa, ja hän pelasi vielä kuusi peliä kevään aikana Rangersissa. Kauden 2004–2005 Pöck pelasi pääasiassa AHL:n Hartford Wolf Packissa, mutta käväisi myös ECHL:n Charlotte Checkersissa. Seuraavalla kaudella hän pääsi pelaamaan kahdeksan ottelua Rangersissa. AHL:ssä hän teki 67 ottelussa 61 pistettä ja rikkoi Mike Mottaun nimissä olleen joukkueen puolustajien yhden kauden piste-ennätyksen. Pöck sijoittui AHL:n puolustajien pistepörssissä kolmanneksi ja pelasi AHL:n tähdistöottelussa. Pöck nousi Rangersin kokoonpanoon kaudella 2006–2007 peräti 44 ottelussa, mutta seuraavalla kaudella hän pelasi vain yhden NHL-ottelun. Wolf Packia hän edusti jälleen kaudella 2007–2008 74 ottelussa. Ennen kauden 2008–2009 New York Islanders otti Pöckin siirtolistalta. Islandersissa Pöck pelasi 58 ottelua ja teki niissä vain tehot 1+2. Pöck siirtyi kaudeksi 2009–2010 Sveitsin pääsarjan Rapperswiliin. Sveitsissä hän pelasi kaksi kautta, kunnes siirtyi keväällä 2011 Elitserienin MODOhon. Pöck pelasi yhden kauden MODOssa ja palasi sen jälkeen NHL:ään, kun hän teki kesällä 2012 sopimuksen Colorado Avalanchen kanssa. ==Lähteet== Luokka:Itävaltalaiset jääkiekkoilijat Luokka:Vuonna 1981 syntyneet Luokka:Elävät henkilöt
Sergei Tšaplygin

Sergei Aleksejevitš Tšaplygin (; 5. huhtikuuta (J: 24. maaliskuuta) 1869 Ranenburg – 8. lokakuuta 1942 Novosibirsk) oli venäläinen ja neuvostoliittolainen fyysikko, matemaatikko ja insinööri. Hänet tunnetaan muun muassa virtausmekaniikan Tšaplyginin yhtälöstä ja kosmologiassa käytetystä hypoteettisesta materiasta, Tšaplyginin kaasusta. Hän valmistui vuonna 1890 Moskovan yliopistosta ja eteni myöhemmin professoriksi. Hän opetti koneensuunnittelua vuonna 1901 Moskovan naisten yliopistossa. Hän opetti matematiikkaa Moskovan teknologisessa koulussa vuonna 1903. Neuvostoliiton avaruusohjelman johtohenkilöihin kuulunut Leonid Sedov oli nuorena hänen oppilaansa. Tšaplyginin teorioiden innoittaja oli Nikolai Žukovski ja siksi Tšaplygin nuoruuden tutkimustyöstä suuri osa kohdistui hydromekaniikkaan. Hänen kootut teoksensa julkaistiin vuonna 1948. Tšaplygin valittiin Neuvostoliiton tiedeakatemiaan vuonna 1924. == Lähteet == Luokka: Venäläiset fyysikot Luokka:Venäläiset matemaatikot Luokka:Vuonna 1869 syntyneet Luokka:Vuonna 1942 kuolleet
Tšaplyginin yhtälö

Tšaplyginin yhtälö kuvaa transsoonisen virtauksen differentiaaliyhtälöllä. : \Psi_{\theta\theta}+ \frac{v^2}{1-\frac{v^2}{c^2}}\Psi_{vv}+v\Psi_v=0. jossa c=c(v) on äänen nopeus kaasumaisessa väliaineessa. Yhtälö on nimetty Sergei Tšaplyginin mukaan. Luokka:Aerodynamiikka Luokka:Osittaisdifferentiaaliyhtälöt
Merkintöjä Burmasta

Merkintöjä Burmasta on Guy Delislen vuonna 2007 ilmestynyt sarjakuvaromaani ja matkakertomus Myanmarista eli Burmasta. == Lähteet == == Aiheesta muualla == * S. Santikko: Siinä näkijä, missä sarjakuvan tekijä. Kvaak.fi 9.10.2008. * Heikki Jokinen: Ihmisen puhetta Burmasta. Helsingin sanomat 11.9.2008. * Jari Tamminen: Väkivaltaa ja -vallattomuutta Burmassa . Voima 18.10.2008. Luokka:Kanadalainen sarjakuva Luokka:Sarjakuvaromaanit Luokka:Vuoden 2007 kirjat
Örn Clausen

Örn Clausen (8. marraskuuta 1928 Reykjavík - 12\. joulukuuta 2008 Reykjavík) oli islantilainen yleisurheilija, joka kilpaili moniotteluissa ja pikajuoksussa. Hän edusti seuratasolla reykjavíkiläistä ÍR:ää. Clausen voitti hopeaa kymmenottelussa EM-kisoissa 1950 tuloksellaan 7297 pistettä. Hän osallistui olympialaisiin kerran, vuonna 1948. Tuolloin Clausen osallistui kymmenottelun lisäksi 100 metrin juoksuun. Hän ei selviytynyt alkueristä jatkoon 100 metrillä, mutta sijoittui kahdenneksitoista kymmenottelussa. Myös Örnin kaksoisveli Haukur oli olympiatason yleisurheilija. == Lähteet == Luokka:Islantilaiset yleisurheilun moniottelijat Luokka:Islantilaiset pikajuoksijat Luokka:Vuonna 1928 syntyneet Luokka:Vuonna 2008 kuolleet
Boardwalk Empire

Boardwalk Empire on yhdysvaltalainen draamasarja, jonka tapahtumat sijoittuvat 1920-luvulle kieltolain aikaiseen Amerikkaan. Sarjan on tuottanut HBO ja sen ensimmäiset jaksot esitettiin syyskuussa 2010. Sarja perustuu Nelson Johnsonin romaaniin Boardwalk Empire: The Birth, High Times, and Corruption of Atlantic City. Sarjan pääosassa on Steve Buscemi, joka näyttelee poliitikko-gangsteri Enoch "Nucky" Thompsonia, joka nousee Atlantic Cityn salakuljetusimperiumin johtoon. Thompson tekee yhteistyötä lukuisten tunnettujen gangstereiden kanssa. Hallitus kiinnostuu Thompsonin toimista ja lähettää agentteja tarkkailemaan tämän tekemisiä ja yhteyksiä alamaailmaan. Sarjan avausjakson ohjaajaksi palkattiin arvostettu elokuvaohjaaja Martin Scorsese. Pilottijakso esitettiin Yhdysvalloissa 19. syyskuuta 2010 ja se keräsi 4,8 miljoonaa katsojaa. Scorsesen ohjaaman pilottijakson budjetti oli noin 18 miljoonaa dollaria. Toinen kausi alkoi 20. syyskuuta 2011 ja kolmas 16. syyskuuta 2012. Neljäs kausi alkoi 8. Syyskuuta 2013. Sarjasta on myös tilattu viides tuotantokausi. Suomessa Canal+ (myöhemmin C More) on esittänyt sarjan kaksi ensimmäistä tuotantokautta ja aloitti kolmannen esittämisen vain vuorokausi Yhdysvaltain ensiesityksen jälkeen 17. syyskuuta 2012. Yle TV2 esitti ensimmäisen kauden tammikuusta 2012 alkaen. Toista kautta alettiin esittää 4. marraskuuta 2012 ja kolmas kausi alkoi Ylellä 6. lokakuuta 2013. ==Rooleissa== == Lähteet == == Aiheesta muualla == * Viralliset sivut * * Boardwalk Empire Yle Areenassa Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:Romaaneihin perustuvat televisiosarjat Luokka:Golden Globe -palkitut televisiosarjat Luokka:SAG- palkitut televisiosarjat Luokka:Seulonnan keskeiset artikkelit Luokka:HBO:n televisio-ohjelmat
Todellisuuden rakenne

Todellisuuden rakenne on fyysikko David Deutschin kirjoittama kirja vuodelta 1997. Se laajentaa hänen näkemyksiään kvanttifysiikasta ja sen seurauksista todellisuuden ymmärtämiseen. Tämä tulkinta, jota hän kutsuu multiversumihypoteesiksi, on yksi neljästä juonteesta Kaiken teoriassa (TOE). Neljä juonnetta ovat: * Hugh Everettin kvanttimekaniikan monimaailmatulkinta, "ensimmäinen ja kaikkein tärkein neljästä säikeestä". * Karl Popperin epistemologia, erityisesti induktiovastaisuus ja sen vaativa realistinen (ei- instrumentaalinen) tulkinta tieteellisistä teorioista. * Alan Turingin teoria laskennasta, erityisesti Deutschin kehittämä "Turingin periaate", Turingin universaali Turingin kone, jonka korvaa Deutschin universaali kvanttitietokone. ("Laskennan teoria on nykyisin laskennan kvanttiteoria.") * Richard Dawkinsin kultivoitunut darwinistinen evoluutioteoria ja moderni evoluutiosynteesi, erityisesti ideat replikaattoreista ja meemeistä yhdistettynä popperilaiseen ongelmanratkaisuun (epistemologinen säie). ==Katso myös== * Simuloitu todellisuus * Solipsismi Luokka:Kirjat tähtitieteestä Luokka:Vuoden 1997 kirjat Luokka:Brittiläiset tietokirjat
Night Fever

Night Fever on Bee Gees -yhtyeen vuonna 1977 Saturday Night Fever -soundtrackillä ilmestynyt kappale, joka julkaistiin singlenä vuoden 1978 puolella. ”Night Feveristä” muodostui Bee Geesin kuudes Yhdysvaltain listaykköseksi noussut single, ja samalla yhtyeen suurin hitti kyseisessä valtiossa, sillä kappale pysyi Billboard Hot 100 -listan kärjessä 8 viikkoa keväällä 1978. Myös Britanniassa kappale nousi listan piikkipaikalle – kahden viikon ajaksi. Kappaleen jousi-intro sai vaikutteita Percy Faithin kappaleesta ”Theme from a Summer Place”. Bee Geesin pääsolisti Barry Gibb kuuli yhtyeen kosketinsoittajan soittavan kyseistä kappaletta, josta Gibb sai idean. ==Kappaleet== A-puoli # B-puoli # * ==Lähteet== *Kappaleet: Singlen tiedot swedishcharts.com-sivustolla ===Viitteet=== Luokka:Bee Geesin kappaleet Luokka:Vuoden 1977 kappaleet Luokka:Billboard Hot 100 -listan ykköset
Billy Daniels

Billy Daniels (12. syyskuuta 1915 Jacksonville, Florida - 7\. lokakuuta 1988 Los Angeles, Kalifornia) oli yhdysvaltalainen laulaja ja näyttelijä. Hän oli 1930-luvun alkupuolella laulavana tarjoilijana New Yorkissa, jolloin hänen asiakkaisiinsa kuulunut Erskine Hawkins kiinnitti huomiota hänen lahjoihinsa ja palkkasi hänet orkesterinsa vierailevaksi solistiksi. Vuosikymmenen lopulla Daniels esiintyi runsaasti radiossa ja teki ensimmäisen elokuvansa, Sepia Cinderellan. Hänen myöhempiin elokuviinsa kuuluvat 1950-luvulla tehdyt musikaalit When You're Smiling ja Sunny Side of the Street. Broadwaylla Daniels esiintyi ensimmäisen kerran vuonna 1945. Hänen Broadway- musikaaleihinsa kuuluvat muun muassa 1964 ensi-iltaan tullut Golden Boy ja 1970-luvulla esitetty Hello, Dolly!. Daniels on saanut tähden Hollywood Walk of Famelle. Hänen tyttärensä on radiotoimittaja Yvonne Daniels. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset jazzlaulajat Luokka:Hollywood Walk of Fame Luokka:Vuonna 1915 syntyneet Luokka:Vuonna 1988 kuolleet
Julian Barbour

Julian Barbour (s. 1937)http://www.kurzweilai.net/julian-barbour http://www.mprinstitute.org/vaclav/Barbour.htm on englantilainen fyysikko, jonka tutkimuksen kohteita ovat kvanttipainovoima ja tieteen historia. Väiteltyään filosofian tohtoriksi Albert Einsteinin yleisestä suhteellisuusteoriasta Kölnin yliopistosta 1968, Barbour on elättänyt itsensä ja perheensä ilman akateemista virkaa, työskennellen osa-aikaisena kääntäjänä. Hän asuu lähellä Oxfordia, Englannissa. Hänen kirjansa The End of Time vuodelta 1999 esittää poikkeuksellisen näkemyksen ajasta. Barbourin mukaan aika on illuusio ja fysiikan teorioista poistuu lukuisia ongelmia, kun olettaa ettei aikaa ole. Hän esittelee filosofisen käsitteen nimeltä Platonia ja väittää, ettei meillä ole muuta todistetta menneisyydestä kuin muistomme siitä, eikä muita todisteita tulevaisuudesta, kuin uskomme siihen. Barbourin mukaan hänen näkemyksiään tukee Wheeler–DeWitt-yhtälö, joka yhdistää suhteellisuusteorian ja kvanttimekaniikan jättämällä ajan pois yhtälöstä. Filosofi J. M. E. McTaggart saavutti samanlaiset johtopäätökset vuonna 1908 teoksessaan The Unreality of Time. Ja yhdessä viimeisistä kirjeistään Einstein kirjoitti ”kaltaisemme ihmiset jotka uskovat fysiikkaan tietävät, että erottelu menneen, nykyisyyden ja tulevaisuuden välillä on uppiniskainen, sinnikäs illusio.” == Lähteet == Luokka:Brittiläiset fyysikot Luokka:Vuonna 1937 syntyneet Luokka:Elävät henkilöt
Cydonie Mothersill

Cydonie Mothersill (s. 19. maaliskuuta 1978 Kingston, Jamaika) on caymansaarelainen yleisurheilija, joka kilpaili pikajuoksussa. Mothersill voitti pronssia 200 metrillä Edmontonin MM-kisoissa 2001 sekä samalta matkalta kultaa Kansainyhteisön kisoissa 2010 ja Pan-Amerikan kisoissa 2003. Hän on osallistunut olympialaisiin neljästi, vuosina 1996–2008. Mothersillin paras olympiasijoitus on kahdeksas tila 200 metriltä Pekingin kisoista 2008. Se on myös Caymansaarten historian paras sijoitus olympiakisoissa. Mothersill pitää hallussaan Caymansaarten ennätystä 60, 100 ja 200 metrin matkoilla. Hän toimi maansa lipunkantajana Ateenan olympialaisissa 2004. Mothersill on naimisissa pikajuoksija Ato Modibon kanssa. == Henkilökohtaiset ennätykset == * 200 m: 22,39 s (2005) * 100 m: 11,08 (2006) * 400 m: 52,18 (2009) * 60 m (sisäradat): 7,36 (2003) == Lähteet == Luokka:Caymansaarelaiset pikajuoksijat Luokka:Vuonna 1978 syntyneet Luokka:Elävät henkilöt
Pensaskäärme

Pensaskäärme eli asklepioksenkäärme (Zamenis longissimus) on Keski- ja Etelä- Euroopassa sekä Lähi-idässä elävä tarhakäärmelaji. == Kuvaus == Pensaskäärme on suurikokoinen (jopa yli 1,5 m) myrkytön käärme, joka kiipeilee taitavasti puissa ja pensaissa. Lajin ruokavalio koostuu pikkunisäkkäistä, liskoista ja linnuista, jotka se nielee kokonaisena. Pensaskäärme tukehduttaa saaliin kuristamalla ennen kuin nielee sen kokonaisena. Naaras munii kesä-heinäkuussa vajaat 20 munaa maaonkaloon tai kasvinjätteisiin. Pensaskäärmeitä tavataan Etelä-Euroopassa ja Lähi-idässä. Erillisesiintymiä on myös pohjoisempana, esimerkiksi Sveitsissä ja Saksassa. Pensaskäärmeitä esiintyi myös Tanskassa vielä 1800-luvulla. Pidetään todennäköisenä, että muinaiset roomalaiset Eurooppaa valloittaessaan toivat mukanaan ja istuttivat pensaskäärmeitä valloittamilleen seuduille. Olihan pensaskäärme antiikin aikoina terveyden ja lääketieteen vertauskuva, minkä vuoksi sitä suojeltiin. Pensaskäärmeitä pidettiin temppeleissä, joihin ihmiset tulivat kysymään neuvoja sairauksiinsa lääketieteen jumalalta, Asklepiokselta. Käärmeiden avulla saatiin lääkintätaidon jumalalta apua. Asklepioksen sauvan ympärille kietoutunut pensaskäärme esiintyy vielä nykyisinkin lääkintätaidon symbolina. Apteekkien symboli, jossa pensaskäärme juo maljasta, liittyy puolestaan parannustaidon ja terveyden jumalattareen Hygieiaan. Käärmeen nahanluonnin on katsottu symbolisoivan uudestisyntymistä ja voimien palaamista. ==Katso myös== * Käärmeenpalvonta == Lähteet == *Järvinen, Antero. Käärme - jumalattaresta paholaiseksi. Kirjayhtymä, 1997. ISBN 951-26-4264-6 *UUSI ZOO : suuri eläinkirja. Osa 7. Matelijat, sammakkoeläimet, esiselkäjänteiset, selkäjänteiset, kalat 1. Suomalainen toimituskunta: Seppo Lahti ym. WSOY. Porvoo. 1989. ISBN 951-0-13896-7. ===Viitteet=== Luokka:Tarhakäärmeet
Letto (Oulu)

thumb|250px|Letontietä Koivukarintien risteyksestä etelään päin (Limingan suuntaan) katsottuna. thumb|250px|Viitta Oulun Sotaveteraanien Koivukarin majalle Letontien ja Koivukarintien risteyksessä. Letto on Oulun kaupungissa Oulunsalon suuralueella Kylänpuolen kaupunginosassa sijaitseva haja- asutusalue. Alue sijaitsee noin viisi kilometriä Oulunsalon kirkonkylältä etelän suuntaan. Aikaisemmin osa Leton alueesta kuului Kempeleen kuntaan. Vuonna 2003 Valtioneuvoston tekemässä kuntajakomuutoksessa Kempeleeseen kuulunut alueosa liitettiin tuolloiseen Oulunsalon kuntaan. Vuoden 2013 alussa Oulunsalon kunnan lakkautettua Letosta tuli osa Oulun kaupunkia. Alue rajoittuu pohjoisessa Kylänpuoleen, idässä Kempeleen kunnanrajalle, lännessä Perämereen sekä etelässä Limingan kunnanrajalle, ja siellä olevaan Järvenpään haja-asutusalueeseen. Letto sijaitsee Liminganlahden koilliskulmalla, joka on aajojen ruovikoiden reunustama matalikko ja suistoalue. Alue on tärkeä muuttolintujen kerääntymis- ja pesimäalue. Varsinkin rantapellot ovat erityisesti kevään aikaan tärkeitä ruokailualueita monille muuttolinnuille. Leton Papinkarissa sijaitsee lintutorni. Kempeleen Sarkkirannasta lähtee talvisin Lettoon latu. Alueen päätieyhteys on Letontie, joka on soratie. Tie lähtee Kylänpuolentieltä ja etenee Limingan kunnan puolelle Järvenpään ja Selkämaan haja-asutusalueille sekä Tupoksen taajamaan. Letontie on vaihtoehtoinen oikotieyhteys Limingasta Oulun lentoasemalle. (arkistoitu sivu) ==Lähteet== Luokka:Oulunsalon kylät ja alueet Luokka:Oulunsalon luonto Luokka:Perämeri
Pedro Proença

Pedro Proença Oliveira Alves Garcia (s. 3. marraskuuta 1970 Lissabon, Portugali) on portugalilainen jalkapalloerotuomari. Proençasta tuli vuonna 2003 kansainvälinen erotuomari. Joulukuussa 2004 hän tuomitsi ensimmäisen kansainvälisen ottelunsa seurajoukkuetasolla UEFA Cupissa, jossa kohtasivat kreikkalainen AEK Ateena ja slovenialainen Gorica. Tuomittuaan kahden peräkkäisten kauden ajan Mestarien liigan karsintaotteluja, hän pääsi tuomitsemaan ensimmäisen lohkovaiheen ottelunsa syyskuussa 2007 PSV Eindhovenin ja TsSKA Moskovan välillä. Proença palkittiin kauden 2006–2007 parhaana portugalilaisena erotuomarina. Vuonna 2012 Proença tuomitsi sekä Mestarien liigan että Euroopan-mestaruuskilpailujen loppuottelun. Proença jäi eläkkeelle tuomaroinnista vuonna 2015. == Lähteet == == Aiheesta muualla == * Proençan esittely World Referee -sivustolla Luokka:Portugalilaiset jalkapallotuomarit Luokka:Vuonna 1970 syntyneet Luokka:Elävät henkilöt
Kareem Streete-Thompson

Kareem Streete-Thompson (s. 30. maaliskuuta 1973 Ithaca, Yhdysvallat) on caymansaarelainen entinen yleisurheilija, joka kilpaili pituushypyssä ja pikajuoksussa. Hän edusti ensin Caymansaaria, mutta vaihtoi kansalaisuuttaan yhdysvaltalaiseksi. Streete-Thompson kuitenkin otti Caymansaarten kansalaisuuden uudelleen vuonna 1999. Hän voitti hopeaa pituushypystä sekä sisäratojen MM-kisoissa 2001 että Pan-Amerikan kisoissa 1999 ja pronssia samasta lajista Kansainyhteisön kisoissa 2002. Streete-Thompson osallistui olympialaisiin kolmesti vuosina 1992-2004. Hän oli pituushypyn lisäksi mukana 100 metrin juoksussa Barcelonan kisoissa 1992 ja Ateenan olympialaisissa 2004. Streete-Thompsonin paras olympiasijoitus oli 13. sija pituushypystä vuodelta 2000. Tuolloin hän jäi vain sentin päähän finaalipaikasta. == Ennätykset == Lähde: IAAF * Pituushyppy: 863 cm (1994) * 100 m: 9,96 s (1997) == Lähteet == Luokka:Caymansaarelaiset pituushyppääjät Luokka:Caymansaarelaiset pikajuoksijat Luokka:Yhdysvaltalaiset pituushyppääjät Luokka:Yhdysvaltalaiset pikajuoksijat Luokka:Vuonna 1973 syntyneet Luokka:Elävät henkilöt
Virkkula (Liminka)

pienoiskuva|Lintutarkkailijoita lintutornissa Liminganlahdella. Virkkula on Limingan kunnassa sijaitseva kylä. Kylä sijaitsee Lumijoelle johtavan seututien 813 varressa, noin viisi kilometriä Limingan kirkonkylästä länteen. Virkkulan ja Rantakylän yhteisalueella asuu noin 300 asukasta. Ensimmäiset tiedot Virkkulan asutuksesta on vuodelta 1548.Limingan kotiseutuyhdistys ry: Limingan Rakennusperinne, Rantakylä ja Virkkula 1994Salmela, Anneli: Lakeuden kulttuurimaisema 1996 1800-luvulla Virkkulassa suoritettiin rahdin purkua ja lastausta. Virkkulassa sijaitsee arkkitehtien Maija Myllylän ja Pentti Myllymäen suunnittelema vuonna 1998 rakennettu Liminganlahden luontokeskus, vuonna 1988 rakennettu lintutorni ja maankohoamisen luontopolku, jossa havainnollistetaan opastetauluilla vuosisatojen aikana tapahtunutta alueelle tyypillistä maankohoamista. Virkkula on Liminganlahden suosituin käyntikohde. Virkkulassa Lumijoki laskee Perämereen. Virkkulassa toimii yhteinen kyläyhdistys Rantakylän kanssa. ==Lähteet== Luokka:Limingan kylät Luokka:Limingan luonto
Nauvon positiivi

Nauvon positiivi on Suomen vanhin säilynyt urkusoitin. Se on rakennettu vuoden 1664 tienoilla ja on nykyään Kansallismuseon kokoelmissa. Nauvon keskiaikaiseen kirkkoon rakennettiin 1660-luvun puolivälissä uudet urut, joita käytettiin seuraavien urkujen tuloon, vuoteen 1791, saakka. Tuolloin vuorineuvos J. A. af Petersén osti positiivin Dragsfjärdiin, jossa se oli käytössä 90 vuotta. 1800-luvun lopussa urut siirrettiin kirkon kellotapuliin pois uusien urkujen tieltä. Vuonna 1915 soitin siirrettiin Kansallismuseoon. Sitä on soitettu eräässä konsertissa vielä 1960-luvun alussa, jonka Yleisradio äänitti, mutta nykyisin se on soittokunnoton. Kaapin yläosa on 1600-luvun puolivälistä, alaosa 1746 Carl Petter Lenninghin tekemästä korjauksesta. Samassa yhteydessä lisättiin Scharf. Uruissa sanotaan olevan pillejä vielä kaappiakin varhaisemmilta ajoilta. Äänitystapa poikkeaa nykykäsityksestä huomattavasti ja on renessanssille ominainen. Uruissa on ilmalaatikon lovien perusteella arveltu alkujaan olleen myös jokin kieliäänikerta, luultavimmin 8-jalkainen regaali. Kangasalan Urkutehdas korjasi positiivia 1947, mutta sitä ei saatu kunnolla soittokuntoon. Juhani Martikainen on kirjoittanut väitöskirjassaan mm. tästä positiivista. Kangasalan Urkurakentamo on rakentanut Lahden Mukkulan kirkkoon vuonna 1993 Nauvon positiivin tyyliset urut. == Soittimen nykyinen dispositio == === Sormio C/E-c3 === * Principal 2´ * Gedackt 4´ * Oktava 2´ * Kvinta 3´ * Oktava 1´ * Scharf 2x (1746) == Lähteet == * Sibelius-Akatemian Suomen historiallisia urkuja -tietokanta * Luokka:Kuuluisat soittimet Luokka:Nauvo Luokka:Suomen musiikki Luokka:Urut
Virkkula

Virkkula tai Wirkkula voi tarkoittaa seuraavia asioita: ==Maantieteelliset== * Virkkula, kylä Iissä * Virkkula, kylä Limingassa * Virkkula, kylä Kuusamossa ==Henkilöitä== * Eino Wirkkula (1879–1956), suomalainen rovasti ja kirjailija * Marko Virkkula (s. 1977), suomalainen iskelmälaulaja * Wayne Wirkkula, amerikansuomalainen jääkiekkoilija ==Muita== * Kuopion steinerkoulu Virkkula, Kuopiossa sijaitseva steinerkoulu. * Wirkkula, Helsingin Pihlajasaaressa 1995–2016 toiminut eläkeläisten virkistyskeskus.
Neuroleptianalgesia

Neuroleptianalgesia on kivunlievitysmenetelmä, jonka kehitti Henri Laborit vuonna 1951. Siinä voitiin käyttää aluksi klooripromatsiinia (nyk. Klorproman, muita lääkeainenimiä lukuisasti - mm. Ruotsissa Hibernal), aiheuttamaan leikkauspotilaalle lämpötilan lasku eli hypotermia. Joidenkintyyppisten leikkausten yhteydessä tätä erikoista ominaisuutta käytettiin hyödyksi.Edward Shorter: Psykiatrian historia, MTKL Helsinki 2005 Esimerkiksi vanhuksilla sekä fyysisesti hyvin huonokuntoisten potilaiden kohdalla voitiin neuroleptianalgesia käyttää potilasta nukutusta "säästävämpänä" vaihtoehtona. Myöhempänä kehiteltiin uusia menetelmiä. Näitä sovellettiin erityisesti niissä leikkausoperaatioissa, joiden aikana potilaan tuli olla tajuissaan taikka narkoosin antaminen oli ollut muutoin vasta-aiheista. Perusperiaatteena oli aiheuttaa leikattavalle kutakuinkin täydellinen tunnottomuuden tila, jonka aikaansaamiseksi käytettiin samaan aikaan annettavaa neuroleptia sekä voimakasta analgeettia. Neuroleptianalgesia tyyppi I:ssä käytettiin yhdistelmää haloperidoli/droperidoli + fenoperidiini (Lealgin). Analgesian induktiovaiheessa voitiin käyttää myös sympatolyytiksi Hydergin:iä eli ko- dergokriinimesilaattia. Saatettiin käyttää myös valmiiksi sekoitettua kombinaattifarmakaalia nimeltä Lealgin Comp: siihen kuului Lealginin ohella haloperidolia (Haldol, Serenase). Neuroleptianalgesia tyyppi II pohjautui yhteen käytettävään yhdistelmävalmisteeseen, nimeltään Thalamonal. Siihen oli kombinoitu sekä droperidolia että fentanyyliä. Droperidoli (Dridol) lievensi fentanyylin aiheuttamaa pahoinvointi, sillä se on tehokas antiemeettinen lääkeaine. Sen oksentelua ehkäisevän vaikutuksen mainittiin olleen peräti 50-kertainen klorpromatsiiniin verrattunaMatts Halldin: Nukutus ja puudutus, SHKS 1958-71. Vastaavasti tässä nimenomaisessa käyttötarkoituksessa katsottiin taas fentanyylin olevan jopa morfiiniakin voimakkaampaa.Tuomi, Alfering & Olli: Lääkkeet ja niiden käyttö, SHKS 1977 Leikkausanestesiassa Suomessa oli tyyppi II:n käyttö yleisempää, ja Thalamonal oli varsin yleisessä käytössä. Analgesiamuotoon saattoi liittyä ekstrapyrimidaalioireiden (EPS) sekä NMS:n (maligni neuroleptisyndrooma) mahdollisuus. Yllättävästi lähdekirja suositteli parkinsonismin tapaisiin oireisiin klooripromatsiinia, mikä lienee ollut selkeä virhe. Klorpromatsiinihan on kaikkein ensimmäisenä (1951) inventoitu antipsykootti, jonka eräisiin vakaviin sivuoireisiin juuri EPS kuuluu.i == Lähteet == Luokka:Kipulääkkeet
Dixon Entrance

Dixon Entrance () on vesialue Kanadan ja Yhdysvaltojen välillä. Saari erottaa Kanadan Brittiläisen Kolumbian provinssin ja Yhdysvaltojen Alaskan osavaltion toisistaan. Kanadan puolella Dixon Entrance salmi sijaitsee Kuningatar Charlotten saarten (Haida Gwaii) ja Hecatensalmen pohjoispuolella. Alaskassa se rajautuu Clarencensalmeen ja Prince of Wales Island -saareen. Kanada ja Yhdysvallat ovat olleet vuodesta 1903 saakka eri mieltä missä maiden välinen aluevesiraja sijaitsee ja raja on ollut kiistanalainen. Vuonna 1903 tehdyssä sopimuksessa molemmat maat sopivat rajan kulkevaksi kartalla näkyvien A–B pisteiden välillä, mutta toisin kuin Kanada, Yhdysvallat tulkitsee sopimuksen vain määrittäneen karkeasti maa-alueiden jakatumisen maiden välillä. Yhdysvallat on vaatinut vesialueiden jakamista tasan molempien maiden kesken, jonka mielestä suuri osa Dixon Entrace salmea kuuluisi osaksi Alaskaa. Salmen nimesi brittiläinen Joseph Banks, tutkimusmatkailija George Dixonin kunniaksi joka kartoitti alueen vuonna 1787. == Lähteet == Luokka:Brittiläisen Kolumbian salmet Luokka:Alaskan salmet Luokka:Kiistanalaiset alueet Luokka:Kanadan ja Yhdysvaltain raja
Abdiel

Abdiel tarkoittaa muun muassa seuraavia *Abdiel, raamatullinen nimi, joka on ollut usealla kuvitteellisella ja todellisella henkilöllä ;Britannian kuninkaallinen laivasto *Abdiel-luokka, miinalaivaluokka * HMS Abdiel (1915), Marksman-luokan laivueenjohtaja * HMS Abdiel (M39), Abdiel-luokan miinalaiva * HMS Abdiel (N21), koulutus miinalaiva ja miinanraivaajienemälaiva.
Abercrombie

Abercrombie tarkoittaa muun muassa seuraavia: *Abercrombie & Fitch, yhdysvaltalainen vaatetusalan yritys * Abercrombie, kylä Fifessa Skotlannissa *Abercrombie, sukunimenä: **Ian Abercrombie (1934–2012), brittiläinen näyttelijä **Joe Abercrombie (s. 1974), brittiläinen fantasiakirjailija **John Abercrombie (1944–2017), yhdysvaltalainen jazzkitaristi **John Abercrombie, useita muita henkilöitä **Neil Abercrombie (s. 1938), havaijilainen poliitikko, Havaijin kuvernööri 2010–2014 ;Britannian kuninkaallinen laivasto * HMS Abercrombie (1807), 74-tykkinen kolmannen luokan linjalaiva * HMS Abercrombie (1915), Abercrombie-luokan monitori * HMS Abercrombie (F109), Roberts-luokan monitori. * Abercrombie-luokka, Britannian Kuninkaallisen laivaston monitoriluokka ensimmäisessä maailmansodassa.
Achates

Achates tarkoittaa seuraavia asioita: *5144 Achates, pikkuplaneetta *Achates, joki Sisiliassa *Achates Ferdinand Gripenberg, postihallituksen pääjohtaja *Achates Thuneberg, Suomen ensimmäisen puuhiomon perustaja ;Britannian kuninkaallinen laivasto * HMS Achates (1573), 13-tykkinen alus * HMS Achates (1808), 10-tykkinen Cherokee-luokan prikitakiloitu sluuppi * HMS Achates (1809), 16-tykkinen prikitakiloitu sluuppi * HMS Achates (1912), Acasta-luokan hävittäjä * HMS Achates (H12), A-luokan hävittäjä
Skidegate

Skidegate on 781 (2006) asukkaan haida-intiaanireservaatti Brittiläisessä Kolumbiassa, Kanadassa. Se sijaitsee Kuningatar Charlotten saariin kuuluvan Grahaminsaaren kaakkoiskulmassa, Hecatensalmen rannalla. Lauttayhtiö BC Ferries liikennöi Skidegatesta läheiselle Moresbynsaarelle ja mantereella sijaitsevaan Prince Rupertiin. == Lähteet == Luokka:Brittiläisen Kolumbian maantiede
Actaeon

Actaeon voi viitata seuraaviin: * Aktaion (lat. Actaeon), hahmo kreikkalaisessa mytologiassa * HMS Actaeon, useita aluksia
Active

Active tarkoittaa muun muassa seuraavia: * Active Directory, käyttötietokanta ja hakemistopalvelu, joka sisältää tietoa käyttäjistä, tietokoneista ja verkon resursseista * ActiveX, Microsoftin Windows -käyttöjärjestelmä ssä käytetty Component Object Model (COM) -tekniikka ;Britannian kuninkaallinen laivasto * Active-luokka (risteilijä), tiedusteluristeilijäluokka * HMS Active (1758), 28-tykkinen Coventry-luokan kuudennen luokan alus * HMS Active (1776), 14-tykkinen prikisluuppi * HMS Active (1779), 16-tykkinen sluuppi * HMS Active (1780), 32-tykkinen Active-luokan viidennen luokan alus * HMS Active (1782), 14-tykkinen prikisluuppi * HMS Actif (1794), 10:llä 4-naulan tykillä aseistettu priki. Kaapattu Ranskalta 1794, upposi myöhemmin samana vuonna. * HMS Active (1799), 38-tykkinen Active-luokan viidennen luokan alus * HMS Active (1845), 36-tykkinen viidennen luokan alus * HMS Active (1869), Volage- luokan rautainen potkurikorvetti * HMS Active (1911), Active-luokan tiedusteluristeilijä * HMS Active (H14), A-luokan hävittäjä * HMS Active (F171), Tyypin 21 -fregatti.